Gustav Reinhold Skogh

Gustav Reinhold Skogh (1692–1739) oli Rootsi sõjaväelane ja ooberst, kes sõdis Põhjasõjas.

Elulugu 
Gustav Reinhold Skogh sündis 1692. aastal Claes Johan von Skoghi ja Margareta Elisabeth Armfelti peres.

Juba 13-aastaselt (1705. aastal) astus ta Otto Vellingki jalaväerügementi. Põhjasõja ajal Eestis teenides juhatas ta 1706. aastal Liivimaa tragunirügementi. 1708. aastal oli ta lipnik Saksi jalaväerügemendis ning sai 1710. aastal leitnandiks. 1711. aastal ülendati ta kapteni auastmesse Västmanlandi rügemendis. 1713. aastal langes ta Tönningi piiramise ajal vangi, kust naasis koju 1716. aastal. 1717. aastal sai ta Hälsingi rügemendis ooberstiks ja 1718. aastal Jämtlandi armee kindraladjutandiks. Samal aastal sai ta ka ooberstleitnandiks ning suundus järgmisel aastal Viborgi maamiilitsarügementi. Põhjasõja lõpus teenis ta Kymmenegärdi jalaväerügemendis.

Pärast Põhjasõja lõppu jätkas ta teenistust Hälsingi rügemendis.

Gustav Reinhold Skogh suri 9. aprillil 1739.

Isiklikku 
Gustav Reinhold Skogh abiellus Helena von Beckeringa, neil oli kaks last: Carl Gustav ja Claes Johan Skogh.

Viited 

Rootsi sõjaväelased
Sündinud 1692
Surnud 1739
Põhjasõja väejuhid